নির্বাচন বর্জন করে বিএনপি চরম হতাশায় ভুগছে: পররাষ্ট্রমন্ত্রী
নির্বাচন বর্জন করে বিএনপি চরম হতাশায় ভুগছে বলে মন্তব্য করেছেন আওয়ামী লীগের যুগ্ম সাধারণ সম্পাদক ও পররাষ্ট্রমন্ত্রী ড. হাছান মাহমুদ।
ঐতিহাসিক গণঅভ্যুত্থান দিবস উপলক্ষে আজ বুধবার সকালে রাজধানী বকশিবাজারে রাজধানীর নব কুমার ইনস্টিটিউটে শহীদ মতিউর রহমানের প্রতিকৃতিতে শ্রদ্ধা নিবেদন শেষে গণমাধ্যমকর্মীদের সঙ্গে আলাপকালে তিনি এ কথা বলেন।
বিএনপির মধ্যে চরম হতাশা বিরাজ করছে মন্তব্য করে পররাষ্ট্রমন্ত্রী বলেন, 'আজকে সারা পৃথিবী প্রধানমন্ত্রীকে অভিনন্দন জানাচ্ছেন আবার নতুনভাবে নির্বাচিত হওয়ার কারণে। গতকাল ইউরোপিয়ান কাউন্সিলের প্রেসিডেন্ট চার্লস মিশেল অভিনন্দন বার্তা পাঠিয়েছেন।
'এতে তাদের মাথা খারাপ হয়ে গেছে, এখন আবোল-তাবোল বকা শুরু করেছে। প্রকৃতপক্ষে বিএনপির মধ্যে চরম হতাশা বিরাজ করছে। তারা এখন আত্মপোলব্ধি করছে নির্বাচন বর্জন করা তাদের জন্য আত্মাহুতির সামিল হয়েছে,' বলেন তিনি।

নির্বাচন বর্জন করে বিএনপি চরম হতাশায় ভুগছে বলে মন্তব্য করেছেন আওয়ামী লীগের যুগ্ম সাধারণ সম্পাদক ও পররাষ্ট্রমন্ত্রী ড. হাছান মাহমুদ।